
Uvod 


Nova Kultura_Hibridni Grad je interdisciplinarni program u 
suvremenoj kulturi kojim se na kritičan i kreativan način kroz 
suvremenu umjetnost preispituje društveni angažman. 


Kroz više javnih događanja tijekom godine predstavili smo domaće 
umjetnike/ce i teme na razmeđi revalorizacije umjetnosti inspirirane 
industrijskim nasljeđem, društvenim aktivizmom, pravom na 
korištenje javnih prostora kroz novomedijski i edukativni pristup. 
Tema ovogodišnjeg programa je industrijsko nasljeđe u umjetnosti 
javnog prostora i njegov utjecaj na stvaranje suvremenih 
umjetničkih koncepata. Program se je provodio kroz prostorne 
instalacije, radionice, tribine, rezidencije i razgovore s autorima 
koji u svom radu koriste industrijske materijale, reinterpretiraju 
industrijsko nasljeđe koristeći suvremene alate u stvaranju novog 
umjetničkog produkta s kojim komuniciraju prema publici i od 
koje traže angažman ili se na neki način bave dokumentiranjem 
postojećih, tradicionalnih i novih umjetničkih i medijskih praksi. 


Program Nova kultura_Hibridni grad .023 otvorioje Vitar Drinković, 
svojim konceptom Tranzicija inspiriranih tehnologijom koja utječe 
na promjene promjene percepcije i korištenja medija što posljednjih 
godina utječe i na promjene u društvenim odnosima. 

Iva Zagoda predstavila se izložbom/instalacijom A_22: Kretanja 
kojom je predočila zvukove Zagreba kao mješavinu buke prometa, 
strojeva na gradilištima i ljudi. 

Treći program spojio je šetnju urbanim i industrijskim krajolikom, 
radionicu i javnu akciju. Kristina Pongrac je kroz svoj koncept Undo- 
Delete-Retry tematizirala utjecaj Kupe kao plovnog puta važnog za 
transport i industriju na život grada. 

Free Art Glitch rezidencija krajem kolovoza sudionike je odvela u 
Tvornicu turbina Karlovac gdje su snimljeni audio i video materijali. 


NOVA KULTURA_HIBRIDNI GRAD 023. 


Sudionici rezidencije potom su editirali snimljene zvukove za 
Industry sample pack odnosno zbirku industrijskih zvukova koji se 
mogu besplatno downloadti i koristiti za daljnji rad. S druge strane 
video materijali remiksirani su / glitchani i predstavljeni kao dio TV 
wall instalacije u galeriji ZILIK. 

Karlovački arhitekt Luka Lipšinić s konceptom ReLoad - 
Promišljanje grada #3 pojasnio je spoj urbanizma i vojne industrije 
u našoj nedavnoj prošlosti. Govoreći o prenamjeni nekadašnjeg 
vojnog kompleksa u prostor nove društvene i javne namjene 
voditelj ture podsjetio je sudionike na ideju predstavljenu još u 
drugoj polovici 20. stoljeća da bi tek 70 godina kasnije krenula u 
provedbu. Foto materijali s šetnje predstavljen je na društvenim 
mrežama. 

Video TV wall postavljen je u studenom u galeriji ZILIK. 


Uz aktivnosti predviđene programom Nova kultura _ Hibridni grad 
023. KA-MATRIX je nastavio sa suranjom s osnovnim školama 
Dragojla Jarnević i Turanj, Tehničkom školom Karlovac, udrugom 
Format C, te Centrom za pružanje usluga u zajednici Vladimir Nazor. 
Kroz programe kreativnih radionica FOKUS: Umjetnost i kultura u 
dvije osnovne škole prošlo je gotovo petstotinjak djece i mladih koji 
su sudjelovali na devedeset participativnih radionica. 


KA-MATRIX je organizirao brojne programe i izložbe u javnim 
prostorima od kojih se može izdvojiti treću uličnu galeriju pod 
nazivom Street art galerija na kojoj su predstavljeni radovi sticker art 
umjetnika te zapaženo gostovanje zagrebačkih grafitera, otvorena 
je izložba fotografija na otvorenom pod nazivom Izložba na štriku, 
u suradnji sa Centrom Vladimir Nazor i njihovim korisnicima 
provedena je radionica na kojoj je osmišljeno preoblikovanje 
prostora unutarnjeg dvorišta u malu umjetničku galeriju. 


Aktivnosti _2023 


001 Vitar Drinković: 
Tranzicija 
Interaktivna prostorna 
instalacija 


002 Iva Zagoda: 
A_22: Kretanja 
Izložba / instalacija 


003 Kristina Pongrac: 
Undo-Delete-Retry 
Rezidencijalno 
gostovanje 


004 FLAG8x2023 

/ Free Art Glitch 2023. 
Rezidencijalni program 
/ radionica 


005 ReLoad 23 
Vođena šetnja, 
predavanje 

/ online foto izložba 


006 TV WALL 023 
Audio - vizualna 
instalacija 


001 18/3/2023 


interaktivna prostorna 
instalacija 


Galerija ZILIK 
Radićeva 13 / Karlovac 


45* 29' 32" N 
15233 17"E 


Vitar Drinković magistrirao je kiparstvo na 
Akademiji likovnih umjetnosti u Zagrebu. 
Za vrijeme studija boravi jedan semestar 
na Indiana University of Pennsylvania, SAD. 
Godine 2014. završava magisterij animacije i 
novih medija na Akademiji likovnih umjetnosti 
u Zagrebu, gdje za vrijeme studija sudjeluje u 
razmjeni studenata na London Metropolitan 
University u Engleskoj 
Iza sebe ima dvadeset i pet samostalnih izložbi, 
osam skulptura u javnom prostoru, sudjelovao 
na četrnaest umjetničkih radionica. Izlagao je 
na pedeset i devet skupnih izložbi u Hrvatskoj, 
Njemačkoj, Nizozemskoj, Bugarskoj, Austriji, 
Češkoj, Ujedinjenom Kraljevstvu, Sjedinjenim 
Američkim Državama, Kanadi i Francuskoj. 
Dobitnik je više nagrada, priznanja i stipendija 
te finalist nagrade Radoslav Putar 2021. 
godine. 

Vitar djeluje na sjecištu tehnologije, znanosti 
i umjetnosti kroz stvaranje interaktivnih 
naprava, izuma i instalacija koje često služe 
kao posrednici u komunikaciji između ljudi. 
Namjera je istražiti i stvoriti novi kontekst, 
"uvjete" za drugačiju osjetilmnu i misaonu 
spoznaju svakodnevice. 

Član je HDLU-a I HZSU-a. 


Vitar Drinković 


Tranzicija 


Instalacija u galeriji ZILIK bila je uvod u program 2023. godine 
koji je imao za istražiti odnose prostora i publike i njihove 
transformacije kroz umjetničke koncepte. 

Koncept Tranzicija sastoji se od nekoliko segmenata - 
umjetničkih radova potaknutih globalnim promjenama u 
društvu posljednjih godina. Radovi se baziraju na tranziciji 
prema digitalnoj i 3D tehnologiji, a razmatraju granice stvarnog 
svijeta i virtualnosti. Predstavljeni radovi produkt su istraživanja 
i prilagodbe digitalnoj tranziciji. Instalacija je usmjerena na 
istraživanje novih načina komunikacije i percepcije kroz 
interaktivne aparate - izume koji stvaraju novi način gledanja na 
svakodnevni život. U okviru ovogodišnjeg gostovanja u Karlovcu 
umjetnik se predstavio radovima Heart Tube 2.0, Emoticoin, 
Nemir i ZOOM. 


,/ HEART TUBE je interaktivna instalacija koja prenosi otkucaje srca 
dvije osobe u izložbeni prostor u realnom vremenu. Skulptura 

istražuje ljudsku komunikaciju i međusobnu povezanost kroz 
jednostavan biološki proces, fokusirajući se na srce kao organ 
izrazito osjetljiv na vanjske podražaje i unutarnje procese (misli, 
emocije, itd.). Otkucaji srca svaku fiziološku i psihičku promjenu čine 
trenutnom, izravno i nesvjesno vidljivom - kroz odstupanja u ritmu. 
Eksperimentirajući sa sučeljem tehnologije i biologije, rad spekulira 
o mogućnostima stvaranja novih, drugačijih načina komunikacije i 
percepcije - onih koji se temelje na neposrednosti i nekontroliranim 
biološkim procesima. 
EMOTICOIN; radje inspiriran blockchain / NFT / kripto tehnologijom. 
Trgovinom kriptovalutama u velikoj mjeri utječu emocije tj 
manipulacija emocijama prosječnog ulagača, što se reflektira na 
promjene vrijednosti. Radom se pokušava dobiti odgovor na pitanje 
mogu li ljudske emocije direktno utjecati na vrijednost imaginarne 
kripto valute. 
NEMIR je 3D simulacija istoimenog rada u nastajanju koji ilustira 
nemogućnost odmora, odmaka od problema i stalnu izloženost 
stresu, dok interaktivna instalacija ZOOM utjelovljuje strahove 
građana u vremenu korona - krize i potresa, od zdravstvenog stanja 
do ekonomske neizvjesnosti i psihoze u društvu. 

005 


002 11/4/2023 


izložba/instalacija 


Galerija ZILIK 
Radićeva 13 / Karlovac 


45* 29 32" N 
15233 17"E 


Iva Zagoda rođena je 1992. godine u Zagrebu, 
završila je Akademiju likovnih umjetnosti, 
Nastavnički odsjek/slikarstvo, u Zagrebu, u 
klasi prof. Damira Sokića 2019. godine. 
Izlagala je na pet samostalnih i desetak 
skupnih izložbi u Hrvatskoj i inozemstvu od 
kojih valja istaknuti: samostalne izložbe Zaron, 
Galerija Kranjčar; Odgovor glazbi, Galerija 
Greta te Opterećenje slobode, Academia 
Moderna. Dobitnica je Grandprix nagrade 
na 16. Erste fragmentima; druge otkupne 
nagrade muzeja grada Rovinja te stipendije 
za studentsku razmjenu Erasmus+ u Pragu. 
Živi i radi u Zagrebu. 


Iva Zagoda 


A_22: 
Kretanja 


Program Nova kultura_ Hibridni grad 023. nastavljen je izložbom 
/ instalacijom A_22: Kretanja u galeriji ZILIK kojim se zagrebačka 
umjetnica Iva Zagoda po prvi puta predstavila karlovačkoj 
publici. 

Instalaciju A_22: Kretanja čine skulpture koje Iva stvara koristeći 
reciklirane industrijske materijale, cijevi, žicu, metalne šipke, 
beton. Zagoda kroz svoje radove prenosi vizure grada, i kao 
što sama kaže, vizualizira zvukove gradskog života, užurbane 
Trešnjevke u kojoj promet i izgradnja ne prestaju. Vizura grada, 
šumovi iz okoline, titraji zgrada i prirode te impresije prizora 
svoje upriličenje nalaze u skulpturama Ive Zagoda koja kretanja 
različitim prostorima bilježi na tijelima svojih radova. Svaka od 
izloženih skulptura amalgam je doživljaja izazvanih neposrednim 
opažanjem i doživljavanjem predmeta ili prostora koji 
naposljetku postaju živa tvorevina autoričinih kretanja. Baš kao 
što se i u Feldenkrais tehnici pokreti biraju po funkcionalnosti, 
tako i umjetnica sakuplja i gotovo slikarskim jezikom spaja ono 
što svakodnevno radi, vidi i osjeća, stvarajući svoja djela. Gotove, 
usputno pronađene predmete koje koristi kao dijelove svojih 
plastika, umjetnica modelira i kombinira kako bi dokumentirala 
ne samo svoje pokrete, nego i uz njih povezane zvukove, slike, 
boje i teksture predstavljajući puni doživljaj dinamike njenih 
migracija. 

Svaka od izloženih skulptura amalgam je doživljaja izazvanih 
neposrednim opažanjem i doživljavanjem predmeta ili prostora koji 
naposljetku postaju živa tvorevina autoričinih kretanja. Gotove, 
usputno pronađene predmete koje koristikao dijelove svojih plastika, 
umjetnica modelira i kombinira kako bi dokumentirala ne samo 
svoje pokrete, nego i uz njih povezane zvukove, slike, boje i teksture 
predstavljajući puni doživljaj dinamike njenih migracija.Radovi 
umjetnice tako stvaraju jednu ritmičku cjelinu koja je kontradiktorno 
i zamrznuta u vremenu jer označava tek treptaj različitih 
kretanja, ali je i bezvremenska jer nadživljava vrijeme i prostor te 
paralelno predočuje nekoliko doživljaja kretanja na jednom radu. 
Leopold Rupnik 


007 


003 1/6/2023 


rezidencijalno gostovanje 


DC MUZA / rijeka Kupa 
Haulikova 22 / Mažuranićeva 
obala / Karlovac 


45 29' 32" / 45% 29 24" N 
15 33' 17" /15%32' 24" E 


Kristina Pongrac  (1985., Čakovec) je 
interdisciplinarna umjetnica koja je završila 
školovanje za dizajn interijera na Graditeljskoj 
školi Čakovec, te magistrirala primijenjenu 
umjetnost na — Akademiji primijenjenih 
umjetnosti u Rijeci. Aktivna je na području 
ekologije i nezavisne kulture, surađuje na 
raznim projektima, kustosira izložbe i predaje 
na likovnim i ekološkim radionicama. Svojim 
radom nastoji senzibilizirati lokalnu zajednicu 
i doprinijeti razvoju kulture i umjetnost 
podižući svijest o zaštiti okoliša pitanjima, 
kao i pomaganjem u razvoju individualne 
vrijednosti i kompetencije. 

Osim privatnih i institucionalnih zbirki, 
njezini se radovi nalaze u javnim prostorima 
- Rijeka put u Čakovcu, Planet odlagališta 
u Križevcima, Uokvirivanje i Undo - Delete 


- Retry u Svetoj Mariji. Izlagala je u u Kini, 
Izraelu, Egiptu, Italiji, Srbiji i Hrvatskoj. 
Živi i radi u području Rezervat biosfere Mura - 
Drava - Dunav u Donjoj Dubravi. 


Kristina Pongrac 


Undo- 


Delete-Retry 


Tijekom rezidencijalnog boravka u Karlovcu međimurska 
umjetnica Kristina Pongrac provela je nekoliko javnih 
događanja: vodila je foto-šetnju uz rijeku Kupu, održala 
predavanje Zaštita prirode i rad s prirodom kroz kulturu i 
umjetnost, održala radionicu izrade ekološke boje od brašna, 
a gostovanje je zatvoreno izradom instalacije Usamljena 
opasnost. 


Foto šetnja između četiri mosta preko rijeke Kupe dala je uvid u 
infrastrukturu obrane od poplava, povijesne tragove prethodnih 
plovidbi, a posebno se istaknuo pješački prijelaz preko pruge. On 
se nalazi na južnom kraju željezničkog mosta koji stepenicama 
izvire iz tzv. pothodnika cestovnog mosta te prelazi direktno preko 
željezničke pruge, a gdje je signalizacija približavanja vlakova 
izostavljena. Na opasnom prijelazu gotovo svake godine pogine 
barem jedna osoba, što je netom prije početka rezidencije, rijeka 
Kupa gotovo proročanski naznačila u svibnju sa svojim vodostajem 
od preko +9 metara koji je dosegnuo polovicu spomenutih stepenica. 
Kao što je nekada izgradnja željeznice utjecala na prekid života na 
rijeci Kupi, tako i danas nastavlja oduzimati ljudske živote. 

Instalacijom Usamljena opasnost nastoji se upozoriti na tu 
aktivnu opasnost u prometu te istodobno dati hommage 
nekadašnjem životu na rijeci Kupi, putem komunikacije 
pomorskim oznakama. 


Naziv Usamljena opasnost preuzet je od službenog naziva 
crveno-crne oznake opasnosti u vodi. Simbolično aplicirana 
horizontalnim prugama i crnim balonima na stepenicama 
prijelaza, instalacija govori o rijeci čije su osnovne karakteristike 
i snaga ignorirane te o životu koji je prekinut prometom 
modernog doba. 


s s Korištena boja izrađena je prema prilagođenoj recepturi za izradu tzv. 

Švedske boje, sačinjene od brašna, domaćeg mlijeka, vode iz rijeke 

Kupe i pigmenta. Korištenje brašna podsjetilo je na nekad glavnu 

robu koja se prevozila rijekom. Instalacija se završila performansom 

pranja alata i izlijevanja preostale ekološke boje u rijeku Kupu čime 

se naglašava njen nezaustavljiv tok, a glavnim se sastojkom boje, 
brašnom, prihranio riblji fond rijeke. 


Karlovac riječni 
promet u povijesti... 


Tvrđavski vojni grad između Kupe i 
Korane izrastao je pristankom sirena u 
grad obrta, prometa i trgovine na četiri 
rijeke, proširivši se na Mrežnicu i Dobru. 
Lokacija grada i njegove rijeke dozvolile 
su mu da raste na temelju tranzitne 
trgovine te kasnije na industriji. 

Rijeka Kupa _ izvire u čudesno 
smaragdnom vrelu u NP Risnjak, ima 
ukupno 296 kilometara i ulijeva se u 
Savu kod Siska. Kupa je, zbog terena 
kojim protječe, rijedak primjer nizinske 
i planinske rijeke u Hrvatskoj. Uz pomoć 
žitnih lađa i drugih plovila, između 
Karlovca i Dalekog istoka, služila je za 
prijevoz robe poput drva, žita i začina 
iz Turske i drugih zemalja, sve do trena 
kad u 19. stoljeću prvi put nije stigla 
željeznica. Nakon toga su tranzitna 
trgovina i živi sajmovi polako zamrli, a 
na rijeci je krenula izgradnja tvorničkih 
postrojenja koja su rijeku koristila za 
pogon i odvodnju, dok je promet robe 
preuzela željeznica. U povijesnom 
gradu Zrinskih i Frankopana postoje 
dvije hidroelektrane, HE Ozalj 1 i 2, 
koje su preuzimanjem njene energije 
od početka 20. stoljeća također imale 
utjecaj na razvoj industrije u Karlovcu. 
No vjerojatno najinvazivniji trenuci 
na rijeci desili su se tijekom ratova u 
20. stoljeću kada su granatiranjem 
uništavani i rušeni mostovi kako bi se 
spriječilo kretanje neprijateljskih snaga. 
Nekada je rijeka Kupa u gradu 
Karlovcu imala brojna pristaništa za 
utovar i istovar robe, mlinove za žito 
te posebne čamce za pjeskarenje, a 
zatim je uslijedilo korištenje u svrhu 
proizvodnje u kožarama, pivovari, 
mesnoj, metaloprerađivačkoj 
industriji. Danas rijeku Kupu u gradu 
Karlovcu građani koriste u manjoj 
mjeri za plovidbu manjim plovilima 
te rekreacijski ribolov i kupanje. 
Istraživanje povijesnog konteksta 
rijeke Kupe rezimiralo je njen značaj u 
gradu Karlovcu na transport plovidbom 
u raznim oblicima što je rezultiralo 
i odabirom plovne signalizacije kao 
osnovnog vizualnog jezika umjetničke 
instalacije. 


009 


004 4-14/8/2023 


rezidencijalni program / 
radionica 


TTK / InfoShop / DC MUZA 
Radićeva 13 / Karlovac 


45* 30' 0" / 45% 29' 32" N 
15% 33'0"/15%33'17"E 


Format C / Ka-Matrix 


FLAG8x2023 
/ Free Art 
Glitch 2023. 


KA-MATRIX i Format C nastavili su višegodišnju suradnju 
organiziranjem produkcije Free/Libre Art Glitch - FLAG 2023. 
Tema ovogodišnjeg FLAG-a bili su zvuk i audio modifikacije, 
a provedba je tekla kroz nekoliko etapa otvorenih za javnost: 
umjetničku rezidenciju i multimedijsku instalaciju. Ljetni 
rezidencijalni dio obuhvatio je terensko snimanje u Tvornici 
turbina Karlovac i radionicu audio editiranja u Infoshopu 
Karlovac // MUZA dok su radovi nastali na FLAG rezidenciji i 
radionicama Fubar programa predstavljeni na izložbi u galeriji 
ZILIK u studenom 2023. 

Program je započeo u Tvornici turbina Karlovac gdje je rad 
tvornice predstavio g. Ivan Mikšić, jedan od utemeljitelja i 
vlasnika tvrtke koja nastavlja tradiciju nekadašnjeg industrijskog 
diva Jugoturbina. Nakon upoznavanja s poviješću i radom tvrtke 
sudionici su sa zagrebačkim multimedijskim umjetnikom Tinom 
Dožićem snimali zvukove industrijskih pogona Tvornice turbina 
Karlovac. Tom prilikom snimljeni su i video materijali koji su 
također predstavljeni na TV wall instalaciji u galeriji ZILIK. 
Prikupljeni audio materijali editirani su na radionicama produkcije 
zvuka i pripremljeni za daljnje korištenje kao zvučna podloga 
za izložbu TV wall te kao soundtrack glitch dokumentarca koji 
zajednički producira ekipa Formata C i udruge KA-MATRIX. 

Vrijeme rezidencije bilo je namijenjeno — umrežavanju, 
suradnji i _mentoriranoj suradničkoj produkciji višekanalnog 
eksperimentalnog videa te završnoj prezentaciji umjetničkog rada 
u formi multimedijske video instalacije (prikazane CRT televizorima 
i monitorima) u gradu Karlovcu i u programu zagrebačkog /'fu:bar/ 
glitch art festivala u listopadu 2023. godine. 


011 


005 11/11/2023 Ka-matrix / Luka Lipšinić 


vođena šetnja, predavanje 
/ online foto izložba 


Vojarna Luščić 


Luščić bb / Karlovac 
Ea ReLoad 23 
15" 32 24" E 


Vođena šetnja uz predavanje i fotografiranje obuhvatila 
je nekadašnju vojarnu Luščić. Šetnja pod radnim 
naslovom Reload 023 provedena je pod vodstvom 
karlovačkog arhitekta Luke Lipšinića, a okupljeni su 
upoznati s nekadašnjom  vojarnom koju danas koristi 
desetak sportskih udruga i šetači rekreativci iz susjedstva. 


Bivša vojarna Luščićodabranajekao recentni primjer zauzimanja 
i oplemenjivanja nekada vojnog i nedostupnog, pa zatim 
zanemarivanog i na kraju donekle raznim javnim i komercijalnim 
sadržajima revitaliziranog prostora, ali i prostorom za koji je 
predviđena drastična urbana transformacija kako bi se stvorio 
novi društveno kulturni i stambeni centar grada Karlovca. 
Sudionici su dobili uvid u povijest lokacije, nastanak i gašenje 
vojarne, konstantni pritisak civilnog društva na vojni kompleks 
koji je od samog osnutka bio nepoželjan i nikada prihvaćen na 
toj lokaciji, načinima kojima se pokušavalo stvoriti pritisak i 
momentu za iseljenje vojarne, trenutnoj situaciji i budućnosti 
lokacije. 


Tijekom obilaska sudionici/ce fotografirali su prostor vojarne. 
Fotografije su objavljene u galeriji na Facebook stranicama 
udruge KA-MATRIX. 


Na prostoru vojarne Luščić djeluju Tae Kwon Do kluba Prana, Inline 

L L hokej klub Karlovac, Kick boxing klub Tigar, Hrvatsko planinarsko 
društvo Martinščak, Sportski penjački klub Bombina, Sportsko 
rekreacijski klub Pedala Laganini, Udruga ratnih veterana i 
pripadnika gardijske postrojbe Tigrovi i Sportsko društvo Crossfit 
Karlovac. 


NOVA KULTURA_HIBRIDNI GRAD 023. 


I—E-I mmm g: TII 


> 


Nekadašnji vojni restoranje danas prenamijenjen u hokejski 
centar u kojem djeluje Inline hockey klub Karlovac. U 
hokejskom centru Lipšinić je održao predavanje s video 
prezentacijama plana izgradnje na široj lokaciji. 


David Banay, voditelj kluba i trener: 


2017. klub je dobio na korištenje prostor u bivšoj vojarni 
Luščić. 2018. godine uređena je dvorana za inline hokej 
u kojoj danas treniraju sve selekcije kluba, održavaju se 
turniri i utakmice prvenstva Hrvatske. Klub trenutno 
broji više od stotinu stalnih članova i rekreativaca u 
školi rolanja. Ova dvorana je jedini zatvoreni inline 
teren u Hrvatskoj što omogućuje treninge i utakmice 
tijekom cijele godine. 


U jednoj od preostalih zgrada u vojarni djeluje Tae Kwon 
Do kluba Prana koji koriste i karate i kung - fu klubovi. 


Petar Lukežić, trener: 


U obnovu za materijal utrošeno je gotovo 100.000 
eura, radove su vršili volonterski članovi kluba, gradske 
tvrtke, brojne organizacije pa čak i pripadnici Hrvatske 
vojske i braniteljskih udruga. Danas ovu zgradu koristi 
300-tinjak sportaša iz više sportskih klubova i sekcija. 


Ideja karlovačkog 
društveno-kulturnog centra 

U projekcijama druge polovice 20. stoljeća na 
Karlovac se gledalo kao grad od 120 tisuća stanovnika. 
Novi razvoj grada tad je zamišljen po modelu škole 
Bauhaus, suvremene izgradnje s prometnicama ispod 
javnih površina - što se veže i na današnje trendove 
izbacivanje automobilskog prometa iz gradskih 
središta.Ideju izgradnje društvenog centra grada 
u novonastaloj gradskoj četvrti Novi Centar dao je 
arhitekt Milan Bijelić. Novosagrađeni centar kulture 
trebao se nalaziti na glavnoj karlovačkoj osi koja se 
proteže od šume Kozjača do Gažanskog polja uz 
rijeku Kupu. Gradska knjižnica Ivan Goran Kovačić, 
galerija Vjekoslav Karas, Dom Hrvatske vojske Zrinski 
(tadašnji Dom JNA) i Historijski arhiv dobili su kulturnu 
namjenu zamišljenu tim prvotnim planovima. Kako za 
nastavak ovog projekta nije bilo dovoljno financija, a 
očito niti interesa - 80-ih ideja društveno-kulturnog 
centra na lokaciji Novi Centar/Luščić zamire. Dolazi do 
promjene planova i spominje se izgradnja Jugoturbina 
centra koji bi završavao monumentalnim tornjem/ 
neboderom koji je trebao dominirati svojom okolinom. 
Kraj 90-ih označen je dopuštanjem svakakvih ulaganja 
i gradnje bez arhitektonsko-urbanističkih planova, pa 
je uz Arhiv niknuo Opelov servis, Mc Donalds ispred 
zgrade Suda, te trgovački centar Kaufland kojem je 
čak prodano i zemljište. U izvornim planovima tu nije 
bila zamišljena niti crkva, no može se reći da u ovom 
slučaju postoji određena društvena namjena objekta. 


Vojarna Luščić 

Prostor vojarne označen je još u 18. stoljeću kroz tzv. 
kampanje (preglede) za vrijeme Austrougarske kao 
schwartzenwald. U 19. stoljeću dobiva katastarsku 
česticu i zauzima 13.5 hak zemlje koji ostaje dio grada 
do danas. Godine 1945. vršeno je zračno snimanje 
prostora koji je tad bio prazan, da bi već 1952. godine 
tu bila izgrađena vojarna JNA koja ostaje u vlasništvu 
Ministarstva obrane Republike Hrvatske do 2019. 
godine. Obzirom da MORH nije bio zainteresiran za 
lokaciju i daljnju vojnu namjenu vojarna prelazi u 
vlasništvo Grada Karlovca. 

Za lokaciju vojarne Luščić u GUP-u nalaze se posebni 
arhitektonsko-urbanistički uvjeti pa je Grad Karlovac 
shvatio da je provođenje natječaja za ovakav prostor 
velik zalogaj. Grad se stoga javio europskom udruženju 
Europan, a na natječaj je stigla 21 prijava iz deset 
europskih zemalja. Pobijedio je prijedlog hrvatskog 
tima, ponajviše zbog naglaska na očuvanju zelenog 
fonda. Ideja za provedbu projekta bila je postići više, a 
gradeći manje - ostavljajući zelene površine u čim većoj 
mjeri netaknutima. 

prostorna instalacija 


Galerija ZILIK 
Radićeva 13 / Karlovac 


45* 29 32" N 
15233 17"E 


Produkcijska ekipa 


vodstvo snimanja: 
Tin Dožić 


snimanje: 
Dina Gligo, Tin Dožić, Denis Mikšić, Antonio 
Krstić 


audio obrada: 
Dina Gligo, Tin Dožić, Denis Mikšić, Bobo, 
Vedran Gligo 


video produkcija: 
Denis Mikšić 


audio programiranje: 
Vedran Gligo 


izložbeni postav: 
Denis Mikšić, Bobo, Dina Gligo, Vedran Gligo 


produkcija: 
KA-MATRIX i Format C 


Format C / Ka-matrix 


TV wall 


U galeriji ZILIK postavljena je multimedijska instalacija TV 
WALL sastavljena od dvadesetak CRT televizijskih prijemnika na 
kojima se emitiraju snimke i zvukovi nastali tijekom umjetničke 
rezidencije održane u Karlovcu. Instalaciju su otvorili i predstavili 
Denis Mikšić (KA-MATRIX) i Dina Gligo iz zagrebačke 
umjetničke organizacije Format C. Tema ovogodišnjeg FLAG-a 
bili su zvuk i audio modifikacije, a aktivnosti su provedene kroz 
dvije etape. 

Instalacija sastavljena od CRT televizijskih prijemnika je 
modularna, ima umjetnički i edukacijski potencijal te retro- 
estetski moment. Televizijski uređaji koji su nekad bili središte 
okupljanja cijele obitelji postaju sredstvo za prezentaciju audio 
- vizualnih radova, ali i instalacija u javnom prostoru čime im se 
daje nova javna i umjetnička namjena. 

Program Free Art Glitch - FLAG udruge KA-MATRIX pokrenut je 
2016. godine. Dina Gligo je naglasila je kako se radi o jednom od 
globalno najdugovječnijih programa vezanih za glitch umjetnost. 
Udruga Format C je pokrenula festival Fu:bar kojim tematizira 
umjetnost elektroničke greške, a koji 2024. godine obilježava 
desetljeće djelovanja i koji se na karlovački program FLAG veže 
kroz spajanje programa, produkcije / tehnike i umjetnika 

Autori izložbe i instalacije spomenuli su kako ih pri izradi radova 
i provedbi programa zanima pojava smetnji u elektroničkom 
zapisu te načini i mjere upravljanja / moduliranja elektroničkim 
/ digitalnim zapisom, odnosno trenutak nastanka nenamjerne 
greške. 

Izdavač: 


ka-matri*đ 


Udruga za društveni razvoj 
Jurja Haulika 22 | 47 000 Karlovac 


mob. / tel. + 385 95 444 6880 


e-mail. info Qka-matrix.hr 

url. ka-matrix.hr 

fb. facebook.com/UDRUGAKAMATRIX 
fb. facebook.com/hibridnigrad 


Urednica: 

Manuela Kasunić 

Autori: 

Denis Mikšić, Manuela Kasunić 
Suradnici/e: 

Vitar Drinković, Iva Zagoda, Luka Lipšinić, 
Antonio Krstić, Kristina Pongrac, 

Dina Karadžić, Vedran Gligo 

Priprema tekstova: 

Denis Mikšić 


Oblikovanje i priprema za tisak: 
Studio Ratković 

Tisak: 

Tiskara & Copy centar Žalac 


Naklada: 200 primjeraka 


Donatori programa: 

Ministarstvo kulture i medija Republike 
Hrvatske, Zaklada Kultura Nova, 
Karlovačka županija, Grad Karlovac 

In medias ty KARIGAAC 


Ova publikacija je objavljena uz financijsku podršku Zaklade Kultura nova. 


Mišljenja izražena u ovoj publikaciji odražavaju isključivo mišljenje autora i ne izražavaju nužno stajalište Zaklade Kultura nova. 


